दौडमा नागेश्वर र राममायालाई उपाधि
पुलिस क्लबका नागेश्वर अहिरले पुरुषतर्फ र गंगा मावि, जुम्लाकी राममाया बुढाले महिलातर्फ ‘प्ल्स टू फाइभ के रन’ को उपाधि जितेका छन् ।
काठमाडौँ — पुलिस क्लबका नागेश्वर अहिरले पुरुषतर्फ र गंगा मावि, जुम्लाकी राममाया बुढाले महिलातर्फ ‘प्ल्स टू फाइभ के रन’ को उपाधि जितेका छन् ।दशरथ रंगशालामा शनिबार सम्पन्न ५ किमि दौड नागेश्वरले १५ मिनेट १५.१ सेकेन्ड र गंगाले १९ मिनेट १८.३ सेकेन्डमा पूरा गर्दै सफलता हात पारेका हुन् ।पुरुषतर्फ पुलिसकै सन्तोष नाथ योगी (१५ मिनेट २४.५ सेकेन्ड) दोस्रो, रत्न चौडनेश्वर माविका प्रकाश कठायत (१५ मिनेट ३४.८ सेकेन्ड) तेस्रोमा रहे । संजय नेपाली चौथो, विश्वराम कुावर पााचौं, किरण लिम्बु छैटौं, मिङमार सिंगी तामाङ सातौं, अर्जुन राई आठौं, आशिष कुावर नवौं र अभिराज राई दशौा भए ।महिलातर्फ एनआरएस स्पोर्ट्स फाउन्डेसनकी अन्जु खड्का (१९ मिनेट ५८.८ सेकेन्ड) दोस्रो र ओहारा कार्की (२० मिनेट १८.४ सेकेन्ड) तस्रो भए । चौथोदेखि दसौंसम्म क्रमश : सरस्वती बोहरा, सोनु घतानी, अनुजा कार्की, सरिता रम्तेल, रेस्टिना सिटीखु, शेर्बी महर्जन र उर्जा मधिकर्मी रहे ।दुवै विधाका विजेता समान ५० हजार, दोस्रोले ३० हजार र तेस्रा भएकाले १५ हजार रुपैया प्राप्त गरे । चौथोले १० हजार, पाँचौँले ५ हजार हात पारे भने छैटौंदेखि दशौंसम्म रहनेले जनही २ हजार प्राप्त गरे । नेपाल एथलेटिक्स परिवारद्वारा सञ्चालित कखरा इभेन्टको उमेर समूहलक्षित प्रतियोगितामा २० वर्षमुनिका २ सय ५० खेलाडी सहभागी थिए ।